OzLabs/hebrew-wiki-articles huggingface dataset:
חפרפרת (סדרת טלוויזיה)

חפרפרת (ברוסית: Крот) היא סדרת טלוויזיה בלשית רוסית משנת 2001–2002, בבימויו של ארנסט יאסן ועל פי תסריט של ויקטור מרז'קו .

עלתה ב-7 באוגוסט 2001 בערוץ 1+1 באוקראינה וב-8 באוקטובר באותה השנה בערוץ TV-6 הרוסי.

==תקציר העלילה==
שולחים חוקר פלילי לשעבר סרגיי קוזמיצ'וב למוסקבה במטרה להכניס אותו לאחת הכנופיות. המשימה הראשונה שלו לא קשה מאוד. בחור צעיר מהפרובינציה שלכאורה הגיע "לעבודה" מתמודד איתה בהצלחה. עם זאת, במקרה, הוא מוצא את עצמו בעימות של גנגסטרים, וכמו חוקר פלילי אמיתי, עם סיכון לחייו, מחליט להמשיך את "המשחק".

==קישורים חיצוניים ==

* 20px[https://www.youtube.com/playlist?list=PLgfHrzsDWdQacT6yyGhZafnawF7uK3fX6 חפרפרת עונה 1]
* 20px[https://www.youtube.com/playlist?list=PLP0S6l-qsOK3_i-UHV-EsXMHCONtFTt1A חפרפרת עונה 2]

קטגוריה:סדרות טלוויזיה רוסיות שעלו לשידור בשנות ה-2000
קטגוריה:סדרות דרמה רוסיות
קטגוריה:סדרות משטרה ופשע
קטגוריה:NTV: תוכניות וסדרות
קטגוריה:ערוץ 5 הרוסי: תוכניות וסדרות
קטגוריה:VGTRK: תוכניות וסדרות
ג'יימס פיל

ג'יימס פיל (באנגלית: James Peale; 1749 - 24 במאי 1831) היה צייר אמריקני, הידוע בעיקר בזכות ציורי המיניאטורות שלו וציור דומם.

הוא האח הצעיר של הצייר הנודע צ'ארלס וילסון פיל.

== ראשית חייו ==
ג'יימס פיל נולד בצ'סטרטאון שבמרילנד, ילד שני, אחרי צ'ארלס. הוריו - צ'ארלס פיל (1709–1750) ומרגרט טריגס (1709–1791). אביו נפטר כשהיה תינוק, והמשפחה עברה לאנאפוליס.

בשנת 1762 בגיל 13 התחיל חניכות, בעשיית אוכפים ואחר כך בנגרות. לאחר שאחיו צ'ארלס חזר מלונדון בשנת 1769, שם למד עם בנימין ווסט, שימש פיל כעוזרו ולמד לצייר.

== קריירה ==
ג'יימס פיל עבד בסטודיו של אחיו עד 14 בינואר 1776, אז קיבל צו גיוס לצבא, והוצב כמפקד בגדודו של ויליאם סמולווד. תוך שלושה חודשים הועלה לדרגת סרן, ובשלוש השנים הבאות נלחם בקרבות בלונג איילנד, טרנטון, ברנדיווין, ז'רמנטאון, פרינסטון ועוד. הוא התפטר מהשירות הצבאי שלו בשנת 1779, ועבר לפילדלפיה להתגורר עם אחיו.<ref name=":0"></ref>
ג'יימס פיל, טבע דומם עם ירקות, 1826
בתחילת הקריירה שלו צייר פיל דיוקנאות וטבע דומם, ובאמצע שנות ה-80 של המאה ה-18 ביסס את המוניטין שלו. בערך בזמן זה, צ'ארלס העביר לו הכשרה לציור מיניאטורות, ולאורך כל שנות התשעים של המאה ה-18 ותחילת המאה ה-19 הקדיש ג'יימס פיל את עצמו לציור מיניאטורות.

חלק גדול מהעבודה הזאת היה בצבעי מים על שנהב. בשנת 1795 הציג פיל ציורי טבע דומם של פרי יחד עם תשע מיניאטורות ודיוקן המשפחה שלו באקדמיה לאומנות בפילדלפיה.

בסביבות שנת 1810, כאשר ראייתו של ג'יימס פיל החלה להיחלש, הוא ויתר על ציור מיניאטורות ופנה לציור דיוקנאות גדולים ונושאי טבע דומם שזכו להערכה גדולה מאוד והוצגו בפילדלפיה, בוסטון ובבולטימור.

המספר הכולל של ציורי הנוף של ג'יימס פיל נותר לא ידוע, אך הוא ביצע יותר מ־200 מיניאטורות בצבעי מים על שנהב, אולי 100 ציורי טבע דומם, פחות מ-70 דיוקנאות שמן ולפחות 8 ציורים היסטוריים.<ref name=":0" />

== חיים אישיים ==
ג'יימס פיל, האומן ומשפחתו,1795
ג'יימס פיל, הגנרלים ביורקטאון
בשנת 1782 התחתן עם מרי קלייפול (1753–1828), בתו של ג'יימס קלייפול ואחותו של צייר הדיוקנאות ג'יימס קלייפול ג'וניור.

מרי וג'יימס היו הורים לשבעה ילדים, שלושה מהם הפכו לציירים מוכשרים בזכות עצמם:

* מריה קלייפול פיל (1787–1866) הפכה גם היא לציירת טבע דומם, פחות מוכשרת מאחיותיה.
* ג'יימס פיל ג'וניור (1789–1876), שהתחתן עם בת דודו, סופוניסבה פיל (1801–1878), בתו של רפאל פיל.
* אנה קלייפול פיל (1791–1878), ציירת מיניאטורות וטבע דומם
* מרגרטה אנג'ליקה פיל (1796–1882), ציירת.
* שרה מרים פיל (1800–1885), ציירת דיוקנאות ודומם
* ג'יין רמזי פיל
* אלינור פיל.
* ג'יימס פיל נפטר בפילדלפיה ב-24 במאי 1831 ונקבר בבית הקברות בכנסייה גלוריה דאי.

==קישורים חיצוניים==

* 

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1749
קטגוריה:אמריקאים שנפטרו ב-1831
רעמה (דמות מקראית)

רעמה הוא שם אדם הנזכר בתנ"ך כבנו הרביעי של כוש, בנו של חם בן נח. שמות בניו של רעמה הם שבא ודדן. לרעמה 5 אחים: סבא, חווילה, סבתה, סבתכא ונמרוד. 

השם מופיע מאוחר יותר בספר יחזקאל, כשם אחת המדינות שסחרו עם עיר המדינה הפיניקית, צור. שם זה היה מקושר לרממניטאיי שהוזכר על ידי סטראבון בדרום חצי האי ערב ולעיר ערבית הנקראת רגמה שממוקמת בראש המפרץ הפרסי. 

לרוב משערים כי מדינת רעמה הייתה ממוקמת באזור תימן; צאצאיו של שבא נכללים לרוב בין הסבאים. צאצאיו של דדן, ככל הנראה ממוקמים באזור במחוז מדינה בערב הסעודית.

== ראו גם ==
* אשורים

==הערות שוליים==

קטגוריה:עמים הנזכרים בתנ"ך
קטגוריה:אישים בספר בראשית
קטגוריה:בני חם
קליף רובינסון (1960)

קליפורד טרנט "קליף" רובינסון (באנגלית: Clifford Trent "Cliff" Robinson; נולד ב-13 במרץ 1960) הוא כדורסלן עבר אמריקאי, אשר שיחק באופן פעיל בין השנים 1979–1994. לאורך 11 עונותיו בליגת ה-NBA העמיד ממוצעים כוללים של 17.2 נקודות, 8.3 ריבאונדים ו-2.0 אסיסטים למשחק.

==קריירת מכללות==
רובינסון נולד וגדל באוקלנד שבקליפורניה, ובשנת 1977 החל ללמוד באוניברסיטת דרום קליפורניה. בעונתו השנייה בקבוצת הכדורסל של האוניברסיטה, 1978/1979, הוביל אותה להעפלתה הראשונה מזה 18 שנים לטורניר אליפות המכללות. בסיום אותה עונה עזב את לימודיו האקדמיים על מנת להתמודד בדראפט ה-NBA, דבר שלא היה מקובל באותה תקופה. בשתי עונותיו בליגת המכללות רשם ממוצעים של 18.6 נקודות ו-10.5 ריבאונדים למשחק, ובשתיהן נבחר לחמישיית העונה של מחוז Pac-Ten.

==קריירת משחק מקצועית==
בדראפט ה-NBA{{כ}} 1979 נבחר רובינסון בבחירה ה-11, על ידי ניו ג'רזי נטס. ב-9 במרץ 1980 קלע שיא קריירה של 45 נקודות, כשחקן ספסל בניצחון מול דטרויט פיסטונס. בעונתו השנייה בניו ג'רזי, במהלכה נותר השחקן הצעיר ביותר בליגה, הצטיין עם ממוצע של 19.5 נקודות למשחק – אשר בדיעבד היה שיא הקריירה שלו לעונה שלמה.

ביוני 1981, לאחר שנתיים עם הנטס, הועבר בטרייד לקנזס סיטי קינגס בתמורה לאוטיס בירדסונג ובחירת דראפט עתידית. ב-38 משחקיו עם הקינגס קלע 20.2 נקודות בממוצע למשחק, בטרם נשלח בטרייד נוסף לקליבלנד קאבלירס, תמורת רג'י ג'ונסון. בשתיים וחצי העונות הבאות רשם ממוצעים של 17.7 נקודות ו-10.5 ריבאונדים למשחק עבור הקאבלירס, אשר נותרו מחוץ לפלייאוף ה-NBA בכל שלוש העונות.

ביוני 1984 הועבר עם טים מקורמיק בטרייד לוושינגטון בולטס, בתמורה למלווין טרפין. בשתי עונותיו בוושינגטון היה אחד השחקנים המובילים של הקבוצה, עם ממוצעים של 17.8 נקודות ו-8.9 ריבאונדים, ובשתיהן הודח עמה בסיבוב הראשון של הפלייאוף.

לקראת עונת נשלח עם ג'ף רולנד בטרייד לפילדלפיה 76', בתמורה למוזס מלון, טרי קאטלדג' ושתי בחירות דראפט עתידיות. בשתי עונותיו הראשונות בקבוצה המשיך להציג יכולת טובה, עם 17.0 נקודות למשחק, אולם פציעה קשה בברכו אלצה אותו להחמיץ 68 משחקים בעונת , בסיומה שוחרר מהקבוצה.

בשנת 1991, כשנתיים לאחר ששוחרר מפילדלפיה, חתם על חוזה בקבוצת "רפיד סיטי ת'רילרס" מליגת ה-CBA, ובשלוש העונות הבאות שיחק לתקופות קצרות גם בלוס אנג'לס לייקרס, ב"מיאמי טרופיקס" מליגת ה-ABA החדשה וב"מילונאס" מליגת העל היוונית.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני קנזס סיטי קינגס
קטגוריה:כדורסלני קליבלנד קאבלירס
קטגוריה:כדורסלני וושינגטון בולטס
קטגוריה:כדורסלני פילדלפיה 76'
קטגוריה:כדורסלני לוס אנג'לס לייקרס
קטגוריה:אוקלנד (קליפורניה): אישים
קטגוריה:אמריקאים שנולדו ב-1960
מאדאם קירי (סרט)

מאדאם קירי (באנגלית: Madame Curie) הוא סרט ביוגרפי אמריקאי משנת 1943 בבימויו של מרווין לרוי עם גריר גרסון ווולטר פידג'ן בתפקידים הראשיים.

התסריט מבוסס על הביוגרפיה של מארי קירי מאת בתה אווה קירי (1937).

==תקציר העלילה==
פרופסור פרו נותן הרצאה בכימיה באוניברסיטת סורבון. אחת מהסטודנטיות מתעלפת והפרופסור עם הסטודנטים ניגשים לעזרתה. היא מספרת לפרופסור כי היא מפולין ושמה מריה סקולדובסקבה (גריר גרסון). הפרופסור לוקח אותה למסעדה ושומע ממנה על מצוקתה. הוא מזמין אותה למסיבה עם אנשי הסגל בביתו ומציג לפניה את פייר קירי (וולטר פידג'ן) שמוכן לקבל אותה כאסיסטנטית שלו במעבדת הכימיה שלו. במעבדה מקבל אותה גם העוזר לו, דוד לה גרו (רוברט ווקר) שמתפעל מיופייה ומתחיל לחזר אחריה.

פרופסור בקרל (רג'ינלד אוון) מדגים להם עפרה של אורניט ומדגים את הקרינה היוצאת ממנו ומסוגלת לחדור מחסומים. עם הזמן מתאהב פייר במרי ומתחיל לחזר אחריה אך היא רוצה לחזור לפולין לאחר סיום לימודיה, כדי לטפל באביה. הוא רואה אותה אורזת ומשכנע אותה לבוא להוריו הגרים בכפר. מריה מוצאת חן בעיניהם ולאחר שכנועים נוספים היא מחליטה להתחתן אתו.

שניהם משוכנעים שהאורניט מכיל חומר נוסף שלא ידוע שמפיץ קרניה. הם משכנעים את שלטונות האוניברסיטה לתמוך בנסיונותיהם ומקבלים מבנה דולף בחורף ומחניק בקיץ ושם במשך שלש שנים וחצי הם עובדים עבודת פרך לנסות לבודד את החומר הזה מתוך 8 טונות אורניט שהובאו מבוהמיה.

נולדת להם בת - אירן (מרגרט או'בראיין) והם עוברים תקופה קשה של עליות וירידות עד שהם מצליחים לבודד שני חמרים רדיואקטיבים, רדיום ופולוניום (על שם מולדה של מארי). הם הופכים למפורסים ועיתונאי (ואן הפלין) מראיין את מארי. בשיא ההצלחה העולמית שלהם פייר נהרג בתאונה על ידי עגלת סוסים שמוחצת אותו. מארי ממשיכה בדרכו.

הסצנה האחרונה היא נאום של מאדם קירי לפני אנשי האוניברסיטה לרגל 25 שנים לגילוי הרדיום. היא נואמת על חשיבות המדע וזוכה למחיאות כפיים סוערות.

==פרסים==
הסרט היה מועמד לשבעה פרסי אוסקר:
*פרס אוסקר לסרט הטוב ביותר
*פרס אוסקר לשחקן הטוב ביותר - וולטר פידג'ן
*פרס אוסקר לשחקנית הטובה ביותר - גריר גרסון
*פרס אוסקר לעיצוב ההפקה הטוב ביותר
*פרס אוסקר לצילום הטוב ביותר
*פרס אוסקר לפסקול המקורי הטוב ביותר
*פרס אוסקר למיקס הסאונד הטוב ביותר

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|גריר גרסון
|מארי קירי
|
|-
|וולטר פידג'ן
|פייר קירי
|
|-
|רוברט ווקר
|דוד לה גרו
|עוזר של פייר
|-
|ואן הפלין
|
|עיתונאי
|-
|אלברט בסרמן
|פרופ' פרו
|
|-
|מרגרט או'בראיין
|אירן קירי
|בתם של פייר ומארי
|-
|רג'ינלד אוון
|אנרי בקרל
|רופא
|-
|הנרי טרבס
|יוג'ין קירי
|אבא של פייר
|-
|מיי וויטי
|איז'ן קירי
|אמא של פייר
|}

==קישורים חיצוניים==

* [https://www.youtube.com/watch?v=PrURyPLBV44 קדימון למאדאם קירי], באתר יוטיוב
* [http://www.tcm.turner.com/tcmdb/title/82296/Madame-Curie/ מאדאם קירי], באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1943
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטים ביוגרפיים
קטגוריה:סרטי מטרו גולדווין מאייר
קטגוריה:סרטי דרמה אמריקאיים
הרמנשטאדט (כדורגל)

מועדון הכדורגל הרמנשטאדט (ברומנית: Asociația Fotbal Club Hermannstadt), הוא מועדון כדורגל רומני מהעיר סיביו, מחוז סיביו, המשחק בליגת העל הרומנית.

המגרש הביתי של הרמנשטאט הוא האצטדיון העירוני שנמצא בשיפוץ והוא בעל קיבולת של 4,500 מושבים.
== היסטוריה ==
הקבוצה הוקמה בשנת 2015 והתמודדה בליגה הרביעית ברומניה, כאשר הרמנשטאדט היא המקבילה לשמה של העיר בשפה הגרמנית. "האדומים-שחורים" (Roș-Negrii), כפי שהם מכונים, העפילו בשנת 2018 לליגת העל הרומנית בכדורגל. באותה שנה, הם גם העפילו לגמר הגביע הרומני, אך הפסידו לאוניברסיטטאה קראיובה.
== אצטדיון הקבוצה ==
האצטדיון העירוני לפני שיפוץ.
אצטדיון הקבוצה הוא האצטדיון העירוני (Stadionul Municipal) בסיביו, עם קיבולת של 14,200 מושבים. בסוף עונת 2018, החל תהליך רחב של מודרניזציה ושיפוץ באצטדיון, שכלל הריסה ובנייה מחודשת לרבות החלפת הדשא והרכבת תאורה.<ref></ref>
== הישגים לפי עונה ==
{|class="wikitable" style="text-align:center; font-size:90%"
|- style="background:#efefef;"
! עונה
! ליגה
! מיקום
! הערות
! הגביע הרומני
|-
| 2019/20 || ליגה I || <small></small>8 || || רבע גמר
|-
| 2018/19 || align=center|ליגת העל ||align=center|12 ||align=center|פלייאוף || align=center|רבע גמר
|-
| 2017/18 ||align=center|ליגת המשנה הרומנית ||align=center bgcolor=silver|2 || העפילה לליגת העל || align=center align=center bgcolor=silver| גמר
|-
|2016/17 ||align=center|הליגה השלישית <small>(הליגה החמישית)</small>||align=center bgcolor=gold|1|| העפלה לליגת המשנה ||
|-
| 2015/16 ||align=center|ליגה רביעית <small>(אליפות מחוז סיביו)</small>||align=center bgcolor=gold|1|| העפלה לליגה השלישית ||
|}

== קישורים חיצוניים ==
* 
* [http://www.uefa.com/teamsandplayers/teams/club=2609390/domestic/index.html פרופיל המועדון] באתר הרשמי של אופ"א
* [https://lpf.ro/cluburi/afc-hermannstadt/19 פרופיל המועדון] באתר הרשמי של LPF

== הערות שוליים ==

קטגוריה:קבוצות כדורגל רומניות
קטגוריה:קבוצות כדורגל שהוקמו ב-2015
קטגוריה:סיביו
רומולוס מטדדה

רומולוס מטדדה (באיטלקית: Romolo del Tadda; 1544, פייזולה, טוסקנה – 1621, פירנצה) היה פסל איטלקי.

== ביוגרפיה ==
רומולוס בן למשפחה של סתתים ופסלים מפייזולה שקיים לגביה תיעוד מהמאה החמש עשרה ועד המאה השבע עשרה, אביו היה הפסל פרנצ'סקו פרוצ'י המכונה דל טדדה והם עבדו יחדיו.
עבודותיו מצויות בגני בובולי ובווילה בלוסגוארדו קארוזו באזור פירנצה שם מצוי מוזיאון אנריקו קארוזו.

==גלריה==
<gallery>
Romolo Ferrucci del Tadda-Three grotesque figuers-Boboli Gardens.jpg|שלוש דמויות גרוטסקיות בגני בובולי
Boboli, terzo incrocio del viottolone, Orazio Mochi e Romolo del Tadda, i giocatori del saccomazzone (1780) 01.JPG| שני שחקנים בגני בובולי
Romolo Ferrucci del Tadda-The Owl Game-Boboli Gardens.jpg| שני ספורטאים בגני בובולי
</gallery>

==קישורים חיצוניים==

קטגוריה:פסלים איטלקים במאה ה-16
קטגוריה:פסלים איטלקים במאה ה-17
קטגוריה:ילידי 1544
קטגוריה:נפטרים ב-1621
סחרחורת (אלבום)

סחרחורת הוא אלבום האולפן השמיני של המוזיקאי הישראלי דודו טסה, שיצא לאור בשנת 2012 בחברת הד ארצי. האלבום זכה להצלחה רבה והוא נחשב לאחד האלבומים המוצלחים ביותר של דודו טסה.

== רקע ==
בשנת 2011 הוציא את האלבום "דודו טסה והכוויתים", המורכב מעיבודים מחודשים לשירים של סאלח ודאוד אל-כוויתי, סבו ואחי סבו של טסה. האלבום התאפיין בשילוב של רוק ומוזיקה ערבית וזכה להצלחה נאה. שנתיים קודם הוציא טסה את האלבום "בסוף מתרגלים להכל" שזכה אף הוא להצלחה נאה.

באלבום "סחרחורת" שילב טסה אלמנטים רבים מהמוזיקה הערבית יחד עם רוק, כפי שעשה באלבומו הקודם, "דודו טסה והכוויתים". בדומה לאלבומיו הקודמים, גם את באלבום זה שיתף טסה פעולה עם ניר מימון. השניים הפיקו את האלבום יחד ומימון ניגן במספר כלים.

האלבום כלל תשעה שירים, כולם הולחנו על ידי טסה. פרט לשיר אחד שנכתב על ידי אלכסנדר פן, טסה היה מעורב בכתיבת כל השירים. באלבום זה שיתף פעולה לראשונה עם המשורר אלי אליהו, שיתוף פעולה שימשיך גם באלבומיו הבאים. כמו כן שיתף פעולה בכתיבה עם המוזיקאים עמיר לב וגלעד כהנא.

הסינגל הראשון מהאלבום, "עם חלומות כאלה", יצא בדצמבר 2011, ואחריו יצאו שלושה סינגלים נוספים שזכו להצלחה והושמעו ברדיו. האלבום עצמו יצא לאור במאי 2012 וזכה לביקורות טובות. בעקבות האלבום יצא טסה לסיבוב הופעות שזכה גם הוא להצלחה.

== רשימת השירים ==

== משתתפים באלבום ==
* דוד טסה - שירה, גיטרות, קלידים, תכנותים, מלודיקה, עיבודים, הפקה מוזיקלית
* ניר מימון - בס, קלידים, פסנתר, תכנותים, עיבודים, הפקה מוזיקלית
*קרן טפרברג - תופים (בשירים 2, 5, 6, 8)
*ישראל נחום - תופים (בשירים 1, 3, 4, 7)
*שי סיון - קסילופון, תכנותים (בשירים 2, 3, 5, 6, 8)
*אלדד ציטרין - כלי נשיפה, תזמור מיתרים וכלי נשיפה (בשירים 4, 5)
*דניאל ברכר - קלידים (בשיר 3)
*עודד מאיר - טרומבון (בשיר 1)
*רוניוס - כינור (בשיר 3)
*ניצן קאנטי - כינור (בשירים 4–6, 8)
*נטע כהן שני - צ'לו (בשירים 4, 5)
*מאיה לי רומן - ויולה (בשירים 4, 5)
*אמיר אלייב - קאנון (בשירים 6, 8)
*ארז מונק - כלי הקשה (בשירים 6, 8)
*עדי ויינברג - קולות (בשיר 1)

== קישורים חיצוניים ==

*
*
*שי שלום, [https://batatatrock.wordpress.com/2012/10/10/טסה-עושה-סחרחורת/ תה עושה סחרחורת. גם האלבום של דודו טסה], בבלוג "בטטת רוק", 10 באוקטובר 2012
*
*
*[https://kisuy.wordpress.com/2012/07/18/dudutassa/ דודו טסה – סחרחורת, 2012], סיפור עטיפת האלבום בבלוג "סיפור, כיסוי", 18 ביולי 2012

קטגוריה:אלבומי דודו טסה
קטגוריה:אלבומי רוק ישראליים
קטגוריה:אלבומים שהופקו על ידי דודו טסה
קטגוריה:אלבומי חברת הד ארצי
Play the Game

Play the Game הוא שיר של להקת הרוק הבריטית קווין, שנכתב על ידי פרדי מרקיורי. השיר מתחיל את אלבומם The Game משנת 1980. השיר מופיע גם באלבום Greatest Hits. הסינגל היה להיט בבריטניה. הוא הגיע למקום ה-14 במצעד הסינגלים הבריטי, ובארצות הברית הוא הגיע למקום ה-42.

==הבי-סייד==
הבי-סייד, "A Human Body", היה במשך שנים רבות אחד משירי קווין הבודדים שקיימים רק בוויניל. הוא יצא בסופו של דבר בתקליטור בשנת 2009 כחלק מאוסף הסינגלים כרך 2 ונכלל גם בדיסק הבונוס של הגרסה המחודשת של The Game בשנת 2011.

==קרדיטים==

* פרדי מרקורי –
**שירה
**ליווי
**פסנתר
**סינתיסייזר
* בריאן מיי –
**גיטרה חשמלית
**ליווי
* רוג'ר טיילור –
**תופים
**ליווי
*ג'ון דיקון –
**גיטרה בס

==מצעדים==

==קישורים חיצוניים==

* [http://www.queenonline.com/en/the-band/discography/game/#lyrics Lyrics at Queen official website]
==הערות שוליים==

קטגוריה:שירי קווין
קטגוריה:בלדות רוק
קטגוריה:שירי רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת EMI רקורדס
קצה חוט (סדרת טלוויזיה)

קצה חוט היא סדרת פשע אמיתי תיעודית ישראלית בת 3 פרקים, שיצרו וביימו תמנע גולדשטיין חטב והדר קליינמן צדוק. הסדרה שודרה החל מ-8 ביוני עד 15 ביולי 2020 בכאן 11.

== תוכן ==
כל פרק בסדרה עוסק באחד ממקרי הרצח הידועים בישראל שפיענוחם היה מוטל בספק, ומשחזרת את אירועי החקירה עד לפיענוח הרצח ומציאת האשם. בסדרה מוצגות עדויות של אנשי המשטרה שעסקו בחקירת האירוע ואנשי המעבדה לזיהוי פלילי. כן מוצגים צילומים מזירות האירוע, עדויות של עדי ראייה ובני משפחה, וצילומים מחדר החקירות.

== סקירת הסדרה ==

=== פרקים ===
{| class="wikitable plainrowheaders" style="text-align: center;"
! rowspan="2" scope="col" style="background:#BA4243; color:#fff;" |מספרפרק
! rowspan="2" scope="col" style="background:#BA4243; color:#fff;" |
! rowspan="2" scope="col" style="background:#BA4243; color:#fff;" |
! rowspan="2" scope="col" style="background:#BA4243; color:#fff;" |
! colspan="2" scope="col" style="background:#BA4243; color:#fff;" |נתוני צפייה
! rowspan="2" scope="col" style="background:#BA4243; color:#fff;" |מקור
|-
! scope="col" style="background:#BA4243; color:#fff;" |
! scope="col" style="background:#BA4243; color:#fff;" |
|-
| style="background:#EAECF0;" | 1
|
|
|
|2.3%
|58,000
|
|-
| style="background:#EAECF0;" | 2
|
|
|
|3.8%
|92,000
|
|-
| style="background:#EAECF0;" | 3
|
|
|
|
|
|
|}

==קישורים חיצוניים==
* 
* 
* 
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
קטגוריה:פשע אמיתי בטלוויזיה הישראלית
Flame Is Burning

Flame Is Burning (בתרגום לעברית: להבה בוערת) הוא סינגל שהוקלט על ידי הזמרת הרוסייה יוליה סמוילובה. השיר יצא לאור ב-13 במרץ 2017 והיה אמור לייצג את רוסיה באירוויזיון 2017.

==אירוויזיון 2017==
השיר היה אמור לייצג את רוסיה באירוויזיון 2017, אך רוסיה פרשה מהתחרות באותה שנה.

==קישורים חיצוניים==

==הערות שוליים==

קטגוריה:שירי 2017
קטגוריה:סינגלים מ-2017
קטגוריה:שירים באנגלית
ראובן אליהו ישראל

הרב ראובן אליהו ישראל (30 ביוני 1856, כ"ז בסיוון ה'תרט"ז – 20 באוקטובר 1932, כ' בתשרי ה'תרצ"ג) היה רבה של העיר רודוס.

==ביוגרפיה==

נולד לרחמים חיים יהודה ישראל. בי"ד באייר ה'תרפ"א מונה להיות רבה של רודוס וכיהן בתפקיד עד פטירתו בכ' בתשרי ה'תרצ"ג. הרב ראובן אליהו היה הרב האחרון בשושלת הרבנים של משפחת ישראל שכיהנו באי במשך כ-200 שנים.

בשנת ה'תרנ"ו הוציא את ספרו של אביו בסלוניקי בן ימין – חידושים ופלפולים במסכת מנחות. בהמשך הוציא גם את תשובות, חידושים ודרושים, של אביו שנדפסו כנספח לספר בן ימין במהדורתו הראשונה.

הרב ראובן אליהו נקבר בהלווית מרובת משתתפים<ref></ref> בבית הקברות היהודי ברודוס.
== קישורים חיצוניים ==
* 
== הערות שוליים ==

קטגוריה:רודוס: רבנים
קטגוריה:יהודים הקבורים בבית הקברות היהודי ברודוס
קטגוריה:ילידי 1856
קטגוריה:נפטרים ב-1932
Today Is Christmas

Today Is Christmas (בעברית: היום חג המולד) הוא אלבום חג המולד השני ואלבומה ה-15 של הזמרת ליאן ריימס. האלבום מכיל אוסף של גרסאות כיסוי לשירי חג מולד שונים בתוספת שני שירים מקוריים שנכתבו על ידי ריימס ודארל בראון. נכון לינואר 2016 מכירות האלבום עומדות על 35,700 עותקים בארצות הברית. מתוך האלבום יצא השיר "Celebrate Me Home" כסינגל שיווקי מהאלבום. השיר הגיע למקום ה-2 במצעד שירי חג ברדיו בארצות הברית ולמקום ה-7 במצעד המוזיקה עכשווית למבוגרים בארצות הברית. הקליפ לשיר הועלה בחשבון הפייסבוק של הזמרת כחלק מקמפיין להעלאת המודעות לארגון נכי צבא ארצות הברית. הקליפ זכה להצלחה רבה כאשר צבר 5.6 מיליון צפיות נכון לינואר 2016. האלבום הגיע בשיאו למקום ה-88 בארצות הברית, למקום ה-9 במצעד אלבומי הקאנטרי האמריקאי, למקום ה-2 במצעד אלבומי חג המולד האמריקאי ולמקום ה-2 במצעד האלבומים העצמאיים האמריקאי.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי חג המולד מ-2015
קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי
Remnants

Remnants (בעברית: שאריות) הוא אלבומה ה-16 של זמרת הקאנטרי האמריקאית ליאן ריימס, אשר יצא ב-28 באוקטובר 2016 וב-3 בפברואר 2017 בארצות הברית. זהו אלבומה הראשון של ריימס תחת חברת התקליטים RCA.

הסינגל הראשון מהאלבום היה השיר "The Story", אשר יצא לאור ב-24 ביוני 2016. על מנת לקדם את השיר ביצעה הופעות שלו בבריטניה, שם הופיעה לראשונה מאז שנת 2007. על מנת לקדם את האלבום יצאה ריימס לסיבוב ההופעות Remnants Tour אותו התחילה בפברואר 2017 בבריטניה.

== הצלחה מסחרית ==
האלבום הגיע בשיאו למקום ה-88 בארצות הברית ומכר 7,000 עותקים בשבוע הראשון ליציאתו במכירות משולבות. במצעד האלבומים של המכירות הנקיות האלבום הגיע בשיאו למקום ה-28 עם מכירות של 6,000 עותקים. בבריטניה האלבום הגיע למקום ה-15 בשיאו ובכך הפך לאלבום הרביעי שלה שהגיע ל-20 העליונים במדינה ולראשון שלה לעשות זאת מזה עשור. בנוסף מדובר בקפיצת מדרגה משמעותית ביחס לאלבומה הקודם שהגיע למקום ה-142 בלבד במדינה.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי ליאן ריימס
קטגוריה:אלבומים באנגלית
קטגוריה:אלבומי קאנטרי פופ
קטגוריה:אלבומי חברת RCA רקורדס
גלית ארביב

גלית ארביב (10 במרץ 1981 – 26 בפברואר 2002) הייתה שוטרת במשטרת ישראל. היא נהרגה בקרב עם מחבל פלסטיני בשכונת נווה יעקב בירושלים, בגיל 21. על פעולתה בקרב עוטרה בעיטור האומץ של המשטרה.
מצפור גלית ארביב בכביש 705 בנשר בניצני זריחה
קבר גלית ארביב ב[[בית הקברות של נשר]]

==ביוגרפיה==
גלית ארביב נולדה בקריית ביאליק, ובגיל צעיר עברה עם משפחתה לעיר נשר. היא סיימה את לימודיה בתיכון המקיף בעיר.

לאחר גיוסה לשירות חובה בצה"ל הוצבה ארביב לשירות במשמר הגבול. לאחר תום שירותה התגייסה למשטרת ישראל. בפברואר 2002 היא הוצבה בתחנת שפט במרחב ציון בירושלים - התחנה שבה הייתה מוצבת במהלך שירותה במשמר הגבול.

ב-25 בפברואר בשעות הערב, במהלך האינתיפאדה השנייה, חדר מחבל חמוש ברובה סער לשכונת נווה יעקב וירה לכל עבר. ניידת משטרה ובה שלושה שוטרים, וארביב ביניהם, מיהרה למקום. ארביב יצאה מהניידת, ירתה לעבר המחבל והסתערה לעברו. היא הצליחה לפגוע בו אך נפגעה מיריותיו בפלג גופה העליון. שוטר נוסף מהשלושה הסתער לעבר המחבל ונפגע גם הוא. השוטר השלישי ירה לעבר המחבל והתגושש אתו עד שנפגע. אזרחים שבאו למקום סייעו לו להכריע את המחבל.

גלית ארביב פונתה לבית חולים ומתה מפצעיה לאחר מספר שעות. היא הניחה הורים ואח. היא נקברה בבית הקברות של נשר.

משטרת ישראל עיטרה את שלושת השוטרים בעיטורים על פעולתם. ארביב עוטרה לאחר מותה בעיטור האומץ.

שמה של ארביב הונצח במספר אנדרטאות: אנדרטת חללי המשטרה בקריית אתא; האנדרטה לחללי נשר במערכות ישראל; חדר הנצחה לנופלי מחוז ירושלים ולוח זיכרון בתחנת מוריה.

בשנת 2015 נחנך בנשר מצפור גלית שהקימה העירייה לזכרה של ארביב.

==ראו גם==
* צ'רלי שלוש, שוטר שנפל בקרב בנסיבות דומות

==קישורים חיצוניים==

* [https://www.izkor.gov.il/גלית%20ארביב/en_9ad97c078b42b62db9507cd16f995396 גלית ארביב], באתר יזכור
** [https://www.izkor.gov.il/en_3b88316fed0a4f38bdae4ddbd2a66ddd מצפור גלית, לזכר גלית ארביב בכביש 705 בנשר]
* [https://www.police.gov.il/gal-ed/noflim/NofelInfo.aspx?id=39135 גלית ארביב], באתר משטרת ישראל
* [https://www.gvura.org/a346325-רס-ל-גלית-ארביב-ז-ל גלית ארביב], באתר הגבורה
* 
* סמר עודה-כרנתינג'י, [https://haipo.co.il/item/27518 נשר: נחנך “מצפור גלית” ע”ש השוטרת רס”ר גלית ארביב ז”ל], באתר חי פה - חדשות חיפה, 5 ביולי 2015
* [https://eliranarbiv.wixsite.com/galitarbiv אתר הנצחה לזכרה של רס"ל גלית ארביב ז"ל] שהוקם על ידי בני משפחתה.
* [https://www.youtube.com/watch?v=qwSgMyh3uIs מצפור גלית בנשר, מנציח את לוחמת משמר הגבול "גלית ארביב"]

קטגוריה:שוטרות ישראליות
קטגוריה:חללי משטרת ישראל
קטגוריה:שוטרים שעוטרו בעיטור האומץ
קטגוריה:שוטרי משמר הגבול
קטגוריה:נשר: אישים
קטגוריה:בוגרי תיכון מקיף נשר
קטגוריה:ישראליות שנולדו ב-1981
קטגוריה:ישראלים שנולדו ב-1981
קטגוריה:ישראליות שנפטרו ב-2002
קטגוריה:ישראלים שנפטרו ב-2002
קטגוריה:פיגועי טרור בירושלים ב-2002
קטגוריה:נווה יעקב
קטגוריה:קורבנות פיגועים בירושלים
קטגוריה:נווה יעקב: אישים
Cruel Summer (אלבום של GOOD Music)

Cruel Summer (בעברית: קיץ אכזרי) הוא אלבום האוסף של חברת ההקלטות GOOD Music. האלבום יצא לאור ב-14 בספטמבר 2012 על ידי חברת התקליטים GOOD Music ודאף ג'אם. מתוך האלבום ארבעה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|14 בספטמבר 2012
|הורדה דיגיטלית • תקליטור
|GOOD Music • דאף ג'אם
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2012
קטגוריה:אלבומים באנגלית
קטגוריה:אלבומי קניה וסט
קטגוריה:אלבומי טייאנה טיילור
קטגוריה:אלבומי פושה טי
קטגוריה:אלבומי אוסף באנגלית
קטגוריה:אלבומים שהופקו על ידי טראוויס סקוט
קטגוריה:אלבומים שהופקו על ידי מייק דין
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי קניה וסט
קטגוריה:אלבומי היפ הופ
קטגוריה:אלבומי חברת דאף ג'אם
הר הרינגטון (שטח חסות רוס)

הר הרינגטון (באנגלית: Mount Harrington) הוא הר ברכס קווארלז, בהרי המלכה מוד באזור חוף אמונדסן של שטח חסות רוס, שבאנטארקטיקה.

גובהו של ההר 2,550 מטרים מעל פני הים; והוא ההר ה-715 בגובהו באנטארקטיקה.

ההר ממוקם 7 קילומטרים צפונית-מזרחית להר רות' גייד.

== היסטוריה ==
=== גילוי ומיפוי ההר ===

ההר מופה לראשונה על ידי משלחת החקר האנטארקטית בירד, בפיקודו של ריצ'רד בירד שנערכה בין השנים 1928–1930.

ההר מופה שנית, על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של ג'ון ר. הרינגטון (John R. Harrington), שהיה מטאורולוג בתחנת הקוטב הדרומי (התחנה האנטארקטית אמונדסן-סקוט) בעונת החורף האנטארקטי 1962.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6409 הר הרינגטון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126224 הר הרינגטון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6032&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הרינגטון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הרינגטון
הרינגטון
רכס קווארלז

רכס קווארלז (באנגלית: Quarles Range) הוא רכס הרים גבוה וסלעי, בהרי המלכה מוד, באזור חוף אמונדסן של שטח חסות רוס, שבאנטארקטיקה.

הרכס משתרע החל מרמת הקוטב, בין קרחון קופר וקרחון באומן, ומסתיים לחוף אמונדסן לגדתו של מדף הקרח רוס.

== היסטוריה ==
=== גילוי ומיפוי הרכס ===

הרכס התגלה לראשונה בשנת 1911 על ידי קפטן רואלד אמונדסן.

הרכס מופה לראשונה בפירוט על ידי משלחת החקר האנטארקטית בירד, בפיקודו של ריצ'רד בירד שנערכה בין השנים 1928–1930.

=== מקור השם ===

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמו של דונלד קווארלז, שהיה מזכיר חיל האוויר של ארצות הברית בין השנים 1955–1957, וסגן שר ההגנה של ארצות הברית בין השנים 1957–1959, התקופה בה החלה השנה הגאופיזית הבינלאומית.

== אתרים ברכס ==
ברכס מצויים האתרים:

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:12238 רכס קוואלרז] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11762&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קווארלז] באתר הגאזט האנטארקטי המשווה SCAR
* [https://www.meteoblue.com/en/weather/current/quarles-range_antarctica_6623765 מזג אוויר נוכחי מעודכן ברכס קווארלז]
** [https://www.meteoblue.com/en/weather/14-days/quarles-range_antarctica_6623765 תחזית מזג אוויר עדכנית ארוכת טווח עבור רכס קווארלז]
** [https://www.meteoblue.com/en/weather/archive/yearcomparison/quarles-range_antarctica_6623765 נתוני מזג אוויר היסטוריים וסטטיסטיקות מזג אוויר עבור רכס קווארלז]

== הערות שוליים ==

קווארלז
קווארלז
I'm Out

I'm Out הוא סינגל שהוקלט על ידי הזמרת-יוצרת האמריקאית סיארה, בשיתוף הראפרית הטרינידדית ניקי מינאז', מתוך אלבום האולפן החמישי של סיארה, Ciara. השיר יצא לאור ב-3 ביוני 2013, על ידי חברת התקליטים אפיק רקורדס, כסינגל השני מתוך האלבום.

== רקע וכתיבה ==
לאחר ששיתפה סיארה פעולה עם ניקי מינאז' בשיר "I'm Legit", באלבומה של מינאז' "Pink Friday: Roman Reloaded – The Re-Up", מינאז' הסכימה להתארח באלבומה של סיארה בתמורה. במקור, השניים עבדו רק על שיתוף פעולה אחד עבור אלבומה של סיארה, בשם "I'm Out".<ref></ref> השיר נכתב על ידי רוק סיטי, ניקי מינאז' וסיארה, והופק על ידי הקו-קפטנס ורוק סיטי. השיר מכיל בתוכו את סגנונות האלקטרו והרית'ם אנד בלוז העכשווי.<ref></ref>

בסמוך לצאת האלבום המלא, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-34 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר עלה לערוץ היוטיוב הרשמי של סיארה ב-30 ביוני 2013. הקליפ בוים על ידי האנה לוקס דייוויס.<ref></ref>

נכון ליולי 2021, מונה הצפיות של הקליפ עומד על כ-94 מיליון.

== מיקומי שיא ==

== נתוני מכירות ==
{| class="wikitable"
!מדינה
!תואר
!מכירות
|-
!ארצות הברית (RIAA)<ref></ref>
|זהב
|500,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!ארצות הברית
|3 ביוני 2013
|רדיו מיינסטרים
|אפיק רקורדס
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2013
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי טימותי תומאס
קטגוריה:שירים שנכתבו על ידי ת'רון תומאס
קטגוריה:וידאו קליפים שבוימו על ידי האנה לוקס דייוויס
קטגוריה:סינגלים בהוצאת אפיק רקורדס
68 Whiskey

היא סדרת טלוויזיה אמריקאית מסוגת דרמה קומית-צבאית שנוצרה על ידי רוברטו בנאביב ומבוססת על סדרת הטלוויזיה הישראלית "תאג"ד". פרק הבכורה שודר ב-15 בינואר 2020 ברשת פרמאונט.<ref></ref><ref name="SeriesPremiereDate"></ref>

בספטמבר 2020 הסדרה בוטלה לאחר עונה אחת.<ref></ref>

== תקציר עלילת הסדרה ==
קבוצת גברים ונשים נשלחים כחובשים צבאיים לבסיס צבא ארצות הברית באפגניסטן, שם הם סובלים מעולם מסוכן שמוביל לתיאבון הרסני עצמי והתנהגות מזעזעת אך גם סוחט מהם ידידות אמיתית.

== שחקנים ודמויות ==
=== דמויות ראשיות ===
* סם קילי בתפקיד קופר רובאק
* גייג' גולייטלי בתפקיד גרייס דורקין
* כריסטינה רודלו בתפקיד סמל רוזה אלווארז
* ג'רמי טרדי בתפקיד סמל המטה מחי דייוויס
* ניקולס קומבה בתפקיד אנתוני פטרוצ'לי
* דרק ת'ילר בתפקיד ססקואץ'
* בת רייסגרף בתפקיד רב-סרן הולוויי
* למונט תומפסון בתפקיד קולונל הרלן אוסטין

=== דמויות משניות ===
* אוסמן עלי בתפקיד קפטן הזארה
* ארטור בנסון בתפקיד חליל
* אהרון גלניין בתפקיד שף קולין גייל
* לינק האנד בתפקיד קראש
* ג'ייד אלבני בתפקיד קאסולה

== הפקה ==
ב-9 ביולי 2018, הוכרז כי רשת Paramount רכשה את זכויות העיבוד של סדרת הטלוויזיה הישראלית תאג"ד. בריאן גרייזר, פרנסי קלפו, ציון רובין, אפרת שמעיה דרור, דנה שטרן, סמי קים פאלווי ומייקל להמן לוהקו להפיק את הגרסה האמריקאית.<ref name="PilotOrder"></ref> ב-30 באפריל 2019, דווח כי רשת Paramount הזמינה עונה ראשונה המורכבת מעשרה פרקים. חברות ההפקה המעורבות בסדרה היו אולפני טלוויזיה CBS, חברת Imagine Television ו-Yes הישראלית.<ref name="SeriesOrder"></ref> הסדרה עלתה לראשונה ב-15 בינואר 2020.

== קישורים חיצוניים ==
* 

== הערות שוליים ==

קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה אמריקאיות
קטגוריה:סדרות קומדיה אמריקאיות
קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:תוכניות טלוויזיה באנגלית
קטגוריה:אולפני CBS: תוכניות וסדרות
האופה והיפה

האופה והיפה (באנגלית: The Baker and the Beauty) היא סדרת טלוויזיה אמריקאית מסוגת הקומדיה הרומנטית והדרמה שפותחה על ידי דיקן גאורגריס ושודרה ברשת ABC ב-13 באפריל 2020.<ref name="SeriesPremiereDate"></ref><ref name="Premiere Date Change"></ref> הסדרה היא עיבוד לסדרה הישראלית "להיות איתה". הגרסה האמריקאית פותחה בשיתוף פעולה עם אבי ניר, אלון שטרוצמן, אסי עזר ורחל קפלן. חטיבת הטלוויזיה של אולפני יוניברסל הפיקה את הסדרה.

ביוני 2020, "ABC" הודיעה על ביטולה של הסדרה לאחר עונה אחת בלבד בעקבות מדרוג נמוך.

== שחקנים ודמויות ==
* ויקטור ראסוק - דניאל גרסיה, אופה בעסק של משפחתו, מאפיית רפאל, שפותח ברומן עם דוגמנית העל נועה המילטון.
* נטלי קלי - נועה המילטון, דוגמנית ויזמית אוסטרלית מפורסמת שנמשכת לדניאל.
* דן בוקטינסקי - לואיס, המנהל האישי של נועה המבקש להגן על תדמיתה בכל מחיר.
* דייוויד דל ריו - מתאו גרסיה, אחיו הצעיר של דניאל ודי ג'יי המכונה MC קובאנו.
* מישל ויינטמילה - ונסה<ref name="Cast"></ref>, מתווכת וגרושתו של דניאל.
* בליסה אסקובדו - נטלי, אחותם הקטנה של דניאל ומתאו, שיש לה ציפיות גבוהות מהוריה.
* ליסה וידאל - מארי גרסיה, אמה של דניאל, מתאו ונטלי.
* קרלוס גומז - רפאל גרסיה, אביהם של דניאל, מתאו ונטלי והבעלים של מאפיית רפאל.
== קישורים חיצוניים ==
* 

== הערות שוליים ==

קטגוריה:תוכניות טלוויזיה שמתרחשות במיאמי
קטגוריה:תוכניות טלוויזיה על דוגמנות
קטגוריה:תוכניות טלוויזיה על אופנה
קטגוריה:תוכניות וסדרות טלוויזיה אמריקאיות מבוססות על פורמט ישראלי
קטגוריה:סדרות קומדיה רומנטית אמריקאיות
קטגוריה:אולפני ABC: סדרות טלוויזיה
קטגוריה:ABC: תוכניות וסדרות
קטגוריה:יוניברסל טלוויזיה: סדרות טלוויזיה
מרדכי עטייא

רבי מרדכי עטייא (ה'ת"נ - 1690 - ה'תק"ו - 1746), מחבר הספר "מר דרור", היה ר"מ בעיר מרקש שבמרוקו ובעיר איזמיר שבטורקיה, בראש המאה ה-18.

== ביוגרפיה ==
מרדכי עטייא נולד לכל המאוחר בשנת ה'ת"נ (1690) בעיר דמנאת שבמרוקו ושם הוא קיבל את ראשית חינוכו. בגיל בר מצווה שלח אותו אביו רבי יצחק לעיר מרקש, בה הוא למד בישיבה שבראשה עמדו שלושה מחכמי העיר: רבי יצחק דילויה, רבי שלמה עמאר ורבי אברהם אזולאי. על לימודו מחכמים אלה, עד ששימש כר"מ במרקש, הוא כותב: .

=== נדודיו וטלטוליו ===
בתקופתו הכביד אסמאעיל מלך מרוקו את עול המיסים מעת לעת. היטלי המס פגעו קשות בשכבות החלשות מבחינה כלכלית שבתוכן בלטו תלמידי החכמים. את עיקר הביקורות מפנה הרב עטייא על גובי המס היהודים: 

בגלל המצב הוא נאלץ להגר ממרוקו, כאשר פניו מועדות לארץ ישראל, אל העיר חברון. בהקדמתו הוא מספר שההגירה פתחה תקופה של סבל בחייו, בה נאלץ לנדוד "מעיר לעיר וממדינה למדינה". ואף קרה שבמהלך הנדודים נתקל בשודדים שגזלו את ממונו והותירו אותו חסר כל.

=== באיזמיר ===
לאחר תקופת הנדודים הוא השתקע בעיר איזמיר שבטורקיה ונבחר לכהן שם ר"מ: . בתפקיד ההוראה החדש הוא נתקל בקושי שמקורו בהבדלי השפה שהיו בינו לבין תלמידיו. את הקושי הזה הוא פתר בדרך מקורית, כאשר הוא כתב להם את עיוניו על התלמוד ומפרשיו בעברית רבנית במקביל להרצאת החומר על פה: 

בספרו הזכיר דברי תורה ששמע משניים מהחכמים באיזמיר: רבי דוד חזן, מחבר הספר "חוזה דוד" ושותף בבית הדפוס באיזמיר, ו"החכם השלם הגביר" רבי יהודה מורסייא.

====ספרו: מר דרור====
עם שנות ההוראה נאספו תחת ידיו כתבים המבארים מסכתות רבות מן והוא החליט להדפיסם. בסיוע גיסו האמיד שלמה הכהן, תושב העיירה יזיל היסאר הסמוכה לאיזמיר, הוא הדפיס את ספרו על התלמוד, תחת השם "מר דרור" הרומז לשמו "מרדכי". הספר יצא בשנת ה'ת"ץ (1730) בבית הדפוס באיזמיר, בצירוף הסכמותיהם של חכמי העיר: רבי חיים אבולעפיה ורבי יצחק הכהן רפפורט, שהביעו את הערכתם על צניעותו ועל פעילותו החינוכית. בהקדמה הוא מספר כי נותרו בידיו כתבים למסכתות נוספות ומספר דרשות, הוא מביע את תקוותו להדפיסם אך לא זכה שהיא תתממש.

ספרו המבאר כ-12 מסכתות זכה לתפוצה רחבה ביהדות ארצות האסלאם, עליה יעידו האזכורים הרבים שלהם הוא זכה. כמו כן הוא זכה לחיבה יתירה בין חלק מן החכמים, אשר חלקו לו שבחים מופלגים. על ראש ישיבת פורת יוסף, רבי עזרא עטייה העידו שחיבב מאוד את חידושיו, ואף טען כי ייתכן שיש ביניהם קשר משפחתי.

====פטירתו====
עת פטירתו בלתי ידועה, אך מאזכורים המצרפים לשמו את ברכות החיים או המתים ניתן לשער כי הוא נפטר בשנת ה'תק"ו (1746).

== ראו גם ==
* קהילת יהודי מרקש
* יהדות איזמיר

== לקריאה נוספת ==
* "מבוא" ל-מר דרור, מהדורה חדשה ומוערת, אור המערב, ה'תשע"ח

== קישורים חיצוניים ==

* 
* 
* 
* 
* 
* 
* 

== הערות שוליים ==

קטגוריה:רבנים מרוקאים
קטגוריה:מרקש: רבנים
קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:פרשני התלמוד
קטגוריה:רבנים טורקים
קטגוריה:רבנים ספרדיים
קטגוריה:ילידי 1690
קטגוריה:נפטרים ב-1746
פרוטון מייל

פרוטון מייל (באנגלית: Proton Mail) הוא שירות דואר אלקטרוני מוצפן מקצה לקצה, שנוסד בשנת 2013 בז'נבה שבשווייץ על ידי מדענים אשר נפגשו במתקן מחקר של מרכז CERN.
פרוטון מייל משתמשת בהצפנת צד לקוח על מנת להגן על תוכן הדואר האלקטרוני, והדאטא של המשתמש לפני שהם נשלחים בחזרה לשרתים של פרוטון מייל, שלא כמו שירותי דואר אלקטרוני כמו Gmail ו-Outlook.com.
השירות נגיש דרך אתר פרוטון, רשת TOR, או אפליקציות ייעודיות למערכות ההפעלה אנדרואיד ו-IOS.<ref></ref>

פרוטון מייל מופעלת על ידי חברת פרוטון טכנולוגיות, חברה אשר בסיסה נמצא בקנטון של ז'נבה. שרתיה נמצאים ב-2 מקומות בשווייץ מחוץ לתחום השיפוט של ארצות הברית והאיחוד האירופי.
החברה מפעילה גם את פרוטון VPN, שירות המספק רשת פרטית וירטואלית.
פרוטון מייל קיבלה את המימון הראשוני שלה באמצעות קמפיין מימון המונים.
אף על פי שפתיחת החשבון באתר מוצעת בחינם כברירת מחדל, האתר מציע שירותים אופציונליים בתשלום.
נכון לינואר 2017 היו לפרוטון מייל למעלה מ-2 מיליון משתמשים. עד לספטמבר 2018 השירות צמח ל-5 מיליון משתמשים, ובסוף 2018 כבר הגיע למעל 10 מיליון משתמשים.
בתחילתה פעלה פרוטון בשיטת חבר מביא חבר, ובמרץ 2016 היא נפתחה לכלל הציבור.

==קישורים חיצוניים==

* 

==הערות שוליים==

קטגוריה:אתרי אינטרנט שהושקו ב-2013
קטגוריה:תוכנה חוצת פלטפורמות
קטגוריה:דואר אלקטרוני
Cheers to the Fall

Cheers to the Fall (בעברית: לחיים לסתיו) הוא אלבום הבכורה של הזמרת-יוצרת האמריקאית אנדרה דיי. האלבום יצא לאור ב-28 באוגוסט 2015 על ידי חברת התקליטים וורנר מיוזיק גרופ. מתוך האלבום יצאו ארבעה סינגלים.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|28 באוגוסט 2015
|תקליטור • הורדה דיגיטלית
|וורנר מיוזיק גרופ
|<ref></ref>
|}

==קישורים חיצוניים==

== הערות שוליים ==

קטגוריה:אלבומי 2015
קטגוריה:אלבומים באנגלית
אולימפיאדות המדע הבין-לאומיות

אולימפיאדות המדע הבין-לאומיות (באנגלית: The International Science Olympiads) הם קבוצה של ארבע עשרה תחרויות שנתיות ברחבי העולם בתחומי המדע השונים. התחרויות מיועדות עבור 4–6 תלמידי התיכון הטובים ביותר מכל מדינה המשתתפת שנבחרה באמצעות אולימפיאדות מדע לאומיות פנימיות, למעט ה- IOL המאפשרת שתי קבוצות בכל מדינה, ה- IOI, המאפשרת לשתי קבוצות מהמדינה המארחת, ו-IJSO, המיועד לתלמידים חטיבות ביניים. המהדורות המוקדמות של האולימפיאדות הוגבלו לגוש המזרחי, אך בהמשך התפשטו בהדרגה למדינות אחרות.

האולימפיאדות עצמן הן תחרויות נפרדות שלכל אחת מהן גוף מארגן משלה. המטרות של כל אולימפיאדה, היא לקדם קריירה במדע; לאתגר את התלמידים המבריקים מכל העולם; ולהשוות בין מערכות ההוראה השונות של כל מדינה. אף על פי שהתחרויות מיועדות לתלמידי בתי הספר העל יסודיים, הסטנדרטים של הבחינות הם גבוהים במיוחד. למעשה, בכמה מהמדינות, השגת דירוג גבוה בכל אולימפיאדה, מבטיחה גישה לאוניברסיטה שנבחרה.

אולימפיאדות המדע הן תחרויות תלמידים בינלאומיות. נכון לשנת 2020, ישנן 14 אולימפיאדות מדע בינלאומיות המוכרות בדרך כלל:
{| class="wikitable sortable"
|-style="background:#DCDCDC"| -
! # !! מדע !! החל משנה || סימול
|-
| 1 || אולימפיאדת המתמטיקה הבין-לאומית|| 1959 || IMO
|-
| 2 || אולימפיאדת הפיזיקה הבין-לאומית || 1967 || IPhO
|-
| 3 || אולימפיאדת הכימיה הבין-לאומית || 1968 || IChO
|-
| 4 || האולימפיאדה הבין-לאומית במדעי המחשב || 1989 || IOI
|-
| 5 || אולימפיאדת הביולוגיה הבין-לאומית || 1990 || IBO
|-
| 6 || אולימפיאדת הפילוסופיה הבין-לאומית || 1993 || IPO
|-
| 7 || אולימפיאדת האסטרונומיה הבין-לאומית || 1996 || IAO
|-
| 8 || אולימפיאדת הגאוגרפיה הבין-לאומית || 1996 || iGeo
|-
| 9 || אולימפיאדת הבלשנות הבין-לאומית || 2003 || IOL
|-
| 10 || אולימפיאדת המדע הבין-לאומית לנוער || 2004 || IJSO
|-
| 11 || האולימפיאדה הבין-לאומית למדעי כדור הארץ || 2007 || IESO
|-
| 12 || האולימפיאדה הבין-לאומית לאסטרונומיה ואסטרופיזיקה || 2007 || IOAA
|-
| 13 || אולימפיאדת ההיסטוריה הבין-לאומית || 2015 || IHO
|-
| 14 || אולימפיאדת הכלכלה הבין-לאומית || 2018 || IEO
|}

== ראו גם ==
* RoboCup

== קישורים חיצוניים ==

* [http://olympiads.win.tue.nl/ אתר] לא רשמי

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אולימפיאדות מדע
קטגוריה:אולימפיאדת הנוער
ק.ג.ב. בסמוקינג

ק.ג.ב בסמוקינג (ברוסית: «КГБ в смокинге») היא סדרת טלוויזיה רוסית<ref>[https://ruskino.ru/mov/2951 Сериал «КГБ в смокинге» | RUSKINO.RU]</ref>, המבוססת על ספרו באותו שם של יוסף שגל. הסדרה מגוללת את סיפורה של העיתונאית ולנטינה מלצבה, שנאלצת לסייע לק.ג.ב. 16 פרקי הסדרה שודרו ברשת REN TV בשנת 2005.

== עלילה ==
הדמות הראשית היא העיתונאית ולנטינה מלצבה, שבשל חוסר זהירות שלה מושכת את תשומת לבו של אנדרופוב. היא מגויסת באופן אישי על ידי ראש הק.ג.ב. כדי לנסוע לדרום אמריקה, משם - לארצות הברית, פולין וצ'כוסלובקיה. היא מוקפת כל הזמן בסכנות והופכת לכלי משחק בידיהם של בעלי הכוח והשררה, שהיא לא מבינה. היא נעזרת בסוכן הביון האמריקני יוג'ין, שהופך לאהובה, כמו גם סגן אלוף הק.ג.ב., מישין, שכמו מלצבה, מנסה לצאת משליטת הק.ג.ב. ובעיני האחרון הוא מוגדר כפורע חוק.

בק.ג.ב. מנסים להחזיר אותה, אך אל"ם מאטוויי טופולב נכשל במבצע והוא עורק לארצות הברית. הק.ג.ב דורש את חזרתם של טופולב, מלצבה ומשין. אך מתברר כי ה-CIA אינם מחזיקים במישין והם לא מעוניינים להסגיר את מלצבה. טופולב מוחלף במרגל של המוסד, אך מלצבה מוברחת. בסופו של דבר, יוג'ין מבטיח לה שהם יחזרו, אך לעת עתה הם נאלצים לעזוב למולדתו ארצות הברית.

מישין, שמתברר כי היה סמוך למלצבה כל הזמן מחליט שהוא אינו רוצה להפריע לאושרה ומחליט להיעלם.
== שחקנים ודמויות ==
* יקטרינה וולקובה - ולנטינה מלצבה
* מיכאיל גורבוי - ויקטור סרגאצ'וב
* אולג פומין - מישין
* וילה האאספאלו - יוג'ין
== משחק מחשב ==
אולפני Madia Entertainment פיתחו לסדרה משחק הרפתקה ממוחשב, שהופץ ב-2 באפריל 2009 על ידי חברת "דיסק חדש". המשחק, כמו הסדרה עצמה, זכה לביקורות לא מחמיאות בסקירת מגזין "איגרומניה", שדירג אותו 2.0<ref></ref>.

== קישורים חיצוניים ==

* [https://web.archive.org/web/20160305041747/http://2011.russiancinema.ru/index.php?e_dept_id=2&e_movie_id=8357 "ק.ג.ב בסמוקינג"] באתר "אנציקלופדיה של הקולנוע הרוסי"

== הערות שוליים ==

קטגוריה:המוסד בתרבות ובאמנות
קטגוריה:סדרות דרמה פוליטיות רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:קהילת המודיעין האמריקאית בתרבות ובאמנות
קטגוריה:קהילת המודיעין הסובייטית בתרבות ובאמנות
מטאל אוונגרדי

מטאל אוונגרדי או מטאל ניסיוני (באנגלית: Avant-garde metal או experimental metal) הוא תת-זרם מוזיקלי, שהתפתח באמצע שנות השמונים מתוך הבי מטאל. המטאל הניסיוני מתאפיין לעיתים קרובות בשימוש תכוף בניסויים ואלמנטים חדשניים ואוונגרדיים, כולל צלילים לא סטנדרטיים ולא שגרתיים, כלים, מבני שירים, נגינה סגנונות וטכניקות ווקאליות. מטאל אוונגרדי מושפע מרוק מתקדם, מטאל קיצוני, ומדת' מטאל, וקשור לפרוגרסיב מטאל. סגנון זה נפוץ בלוס אנג'לס, אזור מפרץ סן פרנסיסקו, בוסטון ווסיאטל בארצות הברית, אוסלו בנורווגיה ווטוקיו ביפן.

== ראו גם ==
* מוזיקה ניסיונית
* הבי מטאל

== קישורים חיצוניים ==
* [http://www.avantgarde-metal.com/ Avantgarde-Metal.com] - האתר למעריצי מטאל אוונגרדי

== הערות שוליים ==

קטגוריה:סגנונות מטאל
קטגוריה:סגנונות מוזיקליים
קטגוריה:מטאל
יחסי יפן–קרואטיה

יחסי יפן–קרואטיה (ביפנית: 日本とクロアチアの関係, בקרואטית: Hrvatsko-japanski odnosi) הם היחסים הדיפלומטיים בין יפן לבין רפובליקת קרואטיה. שתי המדינות כוננו יחסים דיפלומטיים רשמיים ב-5 במרץ 1993. במלחמת העולם השנייה, יפן וקרואטיה היו חברות במדינות הציר מה שגרם תחלופות מסחר רבות בין שתי המדינות. יפן הייתה למדינות הראשונות שהכירו בעצמאותה של קרואטיה, שהייתה חלק מממשלת בובות של גרמניה הנאצית.

== יחסים צבאיים ==
בספטמבר 2013, ספינת האימונים היפנית "JDS Kashima", ביקרה בעיר ספליט, לרגל חגיגות 20 שנה ליחסים הדיפלומטיים בין שתי המדינות. זוהי הייתה הפעם הראשונה שכלי שיט יפני עגן בקרואטיה. נשיא קרואטיה, סטייפן מסיץ', השגריר היפני, מסארו צוג'י, והאדמירל היפני פומוקי קיטאגאווה היו מהאישים הנוכחים בביקור.

== אוכלוסייה משותפת ==
על פי הלשכה היפנית המרכזית לסטטיסטיקה, ביוני 2019 התגוררו בקרואטיה מאה שישים אזרחים יפניים. לעומת זאת, ביוני 2018, התגוררו ביפן מאה חמישים אזרחים קרואטים.

== ערים תאומות ==
* עם 
* עם 
* עם 

== נציגויות דיפלומטיות ==
* יפן מיוצגת בקרואטיה בדרג השגרירות באמצעות שגרירות רשמית שהיא מחזיקה בזאגרב, בירת המדינה.
* קרואטיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.

==קישורים חיצוניים==

== הערות שוליים ==
יצחק חיות (זרע יצחק)

רבי יצחק חיות (1640 – כ"ז באלול ה'תפ"ו, 23 בספטמבר 1726) היה רב, אב בית דין וראש ישיבה של קהילת סקוליה בגליציה המזרחית, ומחבר ספר זרע יצחק על המשניות. אביו היה נכדו של רבי יצחק חיות (הראשון), אב"ד לבוב, קרקוב, ופראג.

== אבותיו ==

רבי יצחק היה בנו של רבי יעקב חיות, בנו של רבי מנחם מאניש חיות (רבה של וילנה), בנו של רבי יצחק חיות (הראשון).

== ביוגרפיה ==

נשא לאישה את בתו של רבי ידידיה גד מקאליש.

ישב בעיר סקוליה שנים רבות עד אשר התחילו כת שבתי צבי להתגבר בעירו, והוא עמד בפרץ להרחיקם ולהבדילם מתוך העדה, אבל הם התגברו עליו, אז יצא מן העיר והתיישב בעיר דרוהוביץ', שם כיהן מחותנו, רבי יקותיאל זלמן סג"ל, כרב העיר.

נפטר בכ"ז באלול ה'תפ"ו (1726) ונקבר בדרוהוביץ'. אמר כי מקבל על עצמו עשרה דורות מזרעו, שבכל עת צרה כשיבואו על קברו, יוושעו מצרתם.

== חיבוריו ==

חיבר 13 חיבורים:
#דרשות על התורה
#ביאור על פירוש רש"י על התורה
#ביאור על ההפטרות
#ביאור על תהילים
#ביאור על המשניות
#חידושים על התלמוד
#שאלות ותשובות
#קיצור יורה דעה
#חיבור על תרי"ג מצוות
#חידושים בקבלה
#קיצור דרושי עץ החיים וביאור דבריו
#חיבור על תוכחת מוסר
#חיבור על דקדוק
מכל חיבוריו לא נדפסו אלא החיבור הרביעי (על התהילים) החמישי (על המשניות), שיצא לאור בשנת ה'תצ"ב בפרנקפורט על האודר על ידי בנו רבי אליעזר חיות תחת השם "זרע יצחק". הספר נלקט מכתביו על ידי תלמידיו. בתחילת הספר מופיעה הסכמתו של בעל פני יהושע, שמתאר אותו: "הרב הגאון הגדול המפורסם בדור".

== צאצאיו ==

מצאצאיו הידועים לנו:
*בנו, רבי יהודה ליב חיות.
*בנו, רבי בנימין וולף חיות.
*בנו, רבי אליעזר חיות, שהוציא לאור את ספרו "זרע יצחק". הוא היה ר"מ בפשבורסק ובשצ'ריץ. חתן רבי מרדכי הלוי אב"ד קוצק, בן רבי יקותיאל זלמן אב"ד דרוהוביץ'.
*חתנו, רבי מאיר מכפר ישינקה (סמוך לטורקה), מתלמידי הבעל שם טוב.

== הערות שוליים ==

קטגוריה:פרשני המקרא
קטגוריה:פרשני המשנה
קטגוריה:פרשני התלמוד
קטגוריה:מחברי ספרי שו"ת: ראשוני האחרונים
קטגוריה:מחברי ספרי קבלה
קטגוריה:מחברי ספרי מוסר ומחשבה
קטגוריה:דרוהוביץ': רבנים
קטגוריה:נפטרים ב-1726
השורד המיועד: 60 יום

השורד המיועד: 60 יום (בקוריאנית: 60일, 지정생존자) היא סדרת טלוויזיה דרום קוריאנית משנת 2019, המבוססת על סדרת הטלוויזיה האמריקאית השורד המיועד.<ref></ref><ref></ref> בסדרה מככבים ג'י ג'ין-הי, הו ג'ון-הו, קאנג האן-נא, לי ג'ון-היוק ובאי ג'ונג-אוק.<ref></ref> הסדרה שודרה ברשת tvN והופצה על ידי נטפליקס החל מ-1 ביולי ועד 20 באוגוסט 2019.<ref></ref><ref></ref>

== עלילה ==
פארק מו ג'ין הוא השר לאיכות הסביבה. יש לו מעט אמביציה כפוליטיקאי ועוד פחות ניסיון כשהוא מונה לתפקיד השר רק שישה חודשים קודם לכן על ידי הנשיא. בעברו היה מדען ומורה ללא רקע פוליטי. יום אחד, פיצוץ מתרחש במהלך כינוס רשמי בבניין האספה הלאומית שהרג רבים מהפקידים הבכירים הנוכחים כולל הנשיא. מכיוון שפארק מו-ג'ין הוא ככל הנראה פקיד הממשל הבכיר ביותר שנותר בחיים, הוא הופך לנשיא בפועל למשך שישים יום. כשהוא רודף אחרי האנשים האחראים לפיצוץ, הוא מתחיל לצמוח כמנהיג לאומי.<ref></ref>

== שחקנים ודמויות ==
* ג'י ג'ין הי - פארק מו ג'ין, ממלא מקום נשיא הרפובליקה של קוריאה, לשעבר פרופסור לאיכות הסביבה וכימיה במכון המתקדם למדע וטכנולוגיה של קוריה.
* היי ג'ון-הו - האן ג'ו-סונג, מזכיר הנשיא
* קאנג האן-נא - האן נא-קיונג, אנליסטית שירות הביון הלאומי מכוח המשימה למלחמה בטרור
* לי ג'ון-היוק - הו יאונג-סיאוק, קצין הצי הדרום קוריאני לשעבר וחבר עצמאי באספה הלאומית.
* באיי ג'ונג-אוק - יון צ'אן-קיונג, מנהיג המפלגה הרפובליקנית סיאונז'ין האופוזיציונית.

== קישורים חיצוניים ==

* 
* 
== הערות שוליים ==

קטגוריה:סדרות טלוויזיה דרום-קוריאניות
קטגוריה:סדרות דרמה פוליטיות
דה סוטו קסטום

דה סוטו קסטום (באנגלית: DeSoto Custom) היא מכונית סלון שיוצרה על ידי חטיבת "דה סוטו" בבעלות יצרנית הרכב האמריקאית קרייזלר אשר יוצרה בין השנים 1952–1939 בארצות הברית

==חטיבת דה סוטו==
חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

==תצורות==
* 4 דלתות - סדאן
* 4 דלתות - סטיישן
* 2 דלתות - קופה
* 2 דלתות - קבריולה

== תמונות ==
<gallery mode="packed" heights="100">
קובץ:De Soto Custom 4-Door Sedan 1949.jpg | "דה סוטו קסטום", 4 דלתות סדאן, שנת 1949
קובץ:MidCityDeSotoAug06FrontSide.jpg | "דה סוטו קסטום"
קובץ:1951 De Soto Custom, Dutch licence registration EX-27-87 p4.JPG | "דה סוטו קסטום", שנת 1951 - מבט לתא הנהג ולוח מחוונים
קובץ:1941 DeSoto Custom (35575855323).jpg | "דה סוטו קסטום" - קופה שנת 1941
קובץ:49 DeSoto (8772932825).jpg | "דה סוטו קסטום" - קופה שנת 1949
קובץ:1950 DeSoto Custom (20600485352).jpg | "דה סוטו קסטום" - קופה שנת 1950
קובץ: De Soto S11C Custom Club Coupe Convertible 1946.jpg| "דה סוטו קסטום" דגם "S11C", קבריולה, שנת 1946
</gallery>

<gallery mode="packed" heights="120">
קובץ:1946 Desoto Custom Series S-11C photo3.JPG | "דה סוטו קסטום" דגם "S-11C", שנת 1946 - מונית
קובץ:1946 Desoto Custom Series S-11C photo2.JPG | "דה סוטו קסטום" דגם "S-11C", שנת 1946 - מונית
קובץ:Louwman Collection (8299843187).jpg | "דה סוטו קסטום" דגם "S-11C" - מונית
</gallery>

==ראו גם==
* קרייזלר
* דה סוטו איירסטרים
* דה סוטו פאוורמסטר
* דה סוטו דיפלומט
* דה סוטו איירפלו
* דה סוטו סוב-אורבן

== קישורים חיצוניים ==

* 
* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:מוניות
קטגוריה:דגמי מכוניות שהושקו ב-1939
קטגוריה:מכוניות אמריקאיות
קסטום
יקותיאל זלמן סג"ל

רבי יקותיאל זלמן סג"ל (נפטר בשנת 1730) היה הרב ואב בית דין של קהילת דרוהוביץ'. התפרסם גם בבעל מופת עד שהיו אנשים שקראוהו "הנביא".

== הוריו ==
אביו היה רבי יוסף סג"ל, אב"ד פרמיסלה (נפטר בל' בניסן ה'תס"ב), ואמו הייתה בתו של רבי ליב חסיד, מצאצאי הרמ"א.

== ביוגרפיה ==
נשא לאישה את בתו של רבי מרדכי גינצבורג, אב"ד בריסק דליטא, מצאצאי הלבוש.

בצעירותו התמנה לכהן כדיין בפרמיסלה, ואחר כך התמנה לרב אב"ד בדרוהוביץ'.

נפטר בדרוהוביץ' בי"ז בחשוון ה'תצ"א.

== צאצאיו ==
שבעת בניו כיהנו ברבנות, והמפורסם מהם הוא בנו רבי יצחק, אב"ד דוקלה ופרסבורג, מחבר ספר "אמרי רברבי" על בבא מציעא וספר "מעיני הישועה" (נפטר ב-י"א בכסלו ה'תקכ"ג).

אחד מנכדיו הוא רבי יקותיאל יהודה טייטלבוים בעל "ייטב לב" (מצד אמו), ועל שמו נקרא.

==הערות שוליים ==

קטגוריה:רבנים: אחרונים
קטגוריה:דרוהוביץ': רבנים
קטגוריה:נפטרים ב-1730